b'\n_START_ARTICLE_\nW\xc3\xb6rth am Main\n_START_PARAGRAPH_\nW\xc3\xb6rth am Main on kaupunki Saksan Baijerissa, Unterfrankenin hallintopiiriss\xc3\xa4. Se sijaitsee Mainin vasemmalla rannalla 19 km Aschaffenburgista etel\xc3\xa4\xc3\xa4n. Siell\xc3\xa4 on noin 5\xc2\xa0000 asukasta._NEWLINE_W\xc3\xb6rthin paikalla on ollut jo roomalainen linnoitus, joka sijaitsi Germanian vastaisella rajalla. Frankkien aikaan 500-luvun alusta l\xc3\xa4htien siell\xc3\xa4 oli kuninkaallinen hallintopaikka ja l\xc3\xa4hetysty\xc3\xb6n keskus. Nykyinen kaupunki on perustettu 1200-luvun lopulla Mainzin arkkihiippakunnan alaisuudessa, ja se mainitaan historiallisissa dokumenteissa ensimm\xc3\xa4isen kerran 1291 nimell\xc3\xa4 Werde._NEWLINE_Kaupungin t\xc3\xa4rkeimpi\xc3\xa4 n\xc3\xa4ht\xc3\xa4vyyksi\xc3\xa4 ovat keskiaikainen vanhakaupunki ja kaupungintalo, jossa on renessanssikauden portaali.'